recursal/SuperWikiNEXT-32B huggingface dataset:
**মারতানেশ তেকে** (Albanian: *Teqeja e Martaneshit*) বা পেশকু তেকে (Teqeja e Peshkut) হল আলবেনিয়ার ডিবার কাউন্টির মার্টানেশে অবস্থিত একটি সাংস্কৃতিক স্মৃতিস্তম্ভ। এটি একটি সুফি দরগাহ, যা ১৯ শতকে নির্মিত হয়েছিল। তেকেটি একটি আয়তাকার কাঠামো, যার চারপাশে একটি উঠোন রয়েছে। ভিতরে একটি মসজিদ, একটি মাদ্রাসা এবং একটি সালাফি রয়েছে।

তেকেটি একটি গুরুত্বপূর্ণ সাংস্কৃতিক ও ধর্মীয় কেন্দ্র। এটি আলবেনিয়ার সুফিবাদের ইতিহাসে একটি গুরুত্বপূর্ণ ভূমিকা পালন করেছে। তেকেটি আলবেনিয়ার একটি জনপ্রিয় পর্যটন আকর্ষণ।

ইতিহাস
------

মারতানেশ তেকেটি ১৯শতকে নির্মিত হয়েছিল। এটি মালেক আহমেদ শেখের দ্বারা নির্মিত হয়েছিল, যিনি একজন সুফি পণ্ডিত এবং দরবেশ ছিলেন। তেকেটি প্রথমে একটি ছোট মসজিদ হিসাবে নির্মিত হয়েছিল, কিন্তু পরে এটি একটি মাদ্রাসা এবং একটি সালাফির সাথে প্রসারিত হয়েছিল।

তেকেটি আলবেনিয়ার সুফিবাদের ইতিহাসে একটি গুরুত্বপূর্ণ ভূমিকা পালন করেছে। এটি মালেক আহমেদ শেখের শিক্ষার কেন্দ্র ছিল, যিনি একজন প্রভাবশালী সুফি নেতা ছিলেন। তেকেটি আলবেনিয়ার সুফিবাদের বিকাশে অবদান রেখেছে।

স্থাপত্য
--------

মারতানেশ তেকেটি একটি আয়তাকার কাঠামো, যার চারপাশে একটি উঠোন রয়েছে। ভিতরে একটি মসজিদ, একটি মাদ্রাসা এবং একটি সালাফি রয়েছে।

মসজিদটি একটি ছোট, এক গম্বুজযুক্ত কাঠামো। এটি একটি বর্গাকার আয়তনের উপর নির্মিত এবং একটি উঠোন দ্বারা বেষ্টিত। মসজিদের ভিতরে একটি মিহরাব এবং একটি মিম্বার রয়েছে।

মাদ্রাসাটি একটি ছোট, দুই তলা বিশিষ্ট ভবন। এটি একটি মসজিদ, একটি শ্রেণীকক্ষ এবং একটি আবাসিক এলাকা দ্বারা গঠিত। মাদ্রাসাটি সুফিবাদের শিক্ষার জন্য ব্যবহৃত হত।

সালাফি একটি ছোট, আয়তাকার কাঠামো। এটি একটি মসজিদ, একটি শ্রেণীকক্ষ এবং একটি আবাসিক এলাকা দ্বারা গঠিত। সালাফিটি সুফিবাদের অনুশীলনের জন্য ব্যবহৃত হত।

বর্তমান অবস্থা
--------------

মারতানেশ তেকেটি আলবেনিয়ার একটি সংরক্ষিত সাংস্কৃতিক স্মৃতিস্তম্ভ। এটি আলবেনিয়ার একটি জনপ্রিয় পর্যটন আকর্ষণ। তেকেটি বছরে প্রায় ১০হাজার দর্শক আকর্ষণ করে।

তেকেটি একটি গুরুত্বপূর্ণ সাংস্কৃতিক ও ধর্মীয় কেন্দ্র। এটি আলবেনিয়ার সুফিবাদের ইতিহাস এবং সংস্কৃতিতে একটি গুরুত্বপূর্ণ ভূমিকা পালন করে।

তথ্যসূত্র
---------

1. ↑  "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ও টুনির মা তোমার টুনি কথা শোনে না** ২০০৯ সালে প্রকাশিত একটি গান। গানটি রচনা করেন প্রমিত কুমার। গানটি ২০০৯ সালে সিডি ক্যাসেট আকারে এবং ২০১৬ সালে সিএমভি মিউজিক ইউটিউব চ্যানেলে মুক্তি পায় । এটি সে সময়ে দুই বাংলায় জনপ্রিয় সুপারহিট অ্যালবামে পরিণত হয়।

নরসিংদীর পলাশ থানার পণ্ডিতপাড়া গ্রামে বসে এই গান লেখেন প্রমিত কুমার। তিন দিন লাগে গানটি শেষ করতে। এরপর ঢাকায় রেকর্ডিং করাতে এলে স্টুডিও থেকে সবাই বলতে থাকেন, "না না, এই রকম গান চলবে না, এটা কোনো গান হলো?" শুনে মন খারাপ হয় প্রমিতের। ইচ্ছা ছিল পঞ্চম অ্যালবামের নাম দেবেন ‘টুনির মা’। কিন্তু অডিও প্রকাশনা প্রতিষ্ঠান সেই নাম বাদ দিয়ে রাখে *বউ আমার চেয়ারম্যান*। এই নাম নিয়েই প্রমিতের স্বপ্নের প্রথম অ্যালবাম তাঁর হাত আসে। অল্প সময়ের মধ্যেই ‘**ও টুনির মা’** গানটি ভারতে ও বাংলাদেশ ব্যাপক জনপ্রিয়তা লাভ করে।

আরো পড়ুন
---------

* বাংলা গান
* ভাওয়াইয়া

তথ্যসূত্র
---------

1. ↑  "টুনির মা গানের সেই শিল্পী! | কালের কণ্ঠ"। *কালের কণ্ঠ*। ২০১৭-০৭-১৯। সংগ্রহের তারিখ ২০২২-১১-০৮।
2. ↑  "'টুনির মা' অ্যালবামের স্মৃতিকথা আর প্রতারিত প্রমিত কুমার- Promit Kumar । Hit singer । Chithi"।
3. ↑  প্রতিবেদক, নিজস্ব। "এক গানেই তারকা, এরপর..."। *প্রথম আলো*। সংগ্রহের তারিখ ২০২২-১১-০৮।
**শেখ মুজিব আমার পিতা** বাংলাদেশের বর্তমান প্রধানমন্ত্রী শেখ হাসিনা কর্তৃক লিখিত বই, যা তার পিতা শেখ মুজিবুর রহমানকে নিয়ে রচিত হয়েছে। প্রকাশকের মতে শেখ হাসিনা মূলত তার পিতা বঙ্গবন্ধু শেখ মুজিবুর রহমান সম্পর্কে ব্যক্তিগত অভিজ্ঞতা ও সংক্ষিপ্ত স্মৃতিকথা বিজড়িত আত্মজৈবনিকমূলক কথা বইটিতে তুলে ধরেছেন। বইটি ১৯৯৯ সালে প্রথম কলকাতা বইমেলায় প্রকাশিত হয়েছিলো, বইয়ের ভূমিকা লিখেছেন রফিকুল ইসলাম এবং প্রস্তাবনা লিখেছেন পার্থ ঘোষ। বইটির প্রচ্ছদ এঁকেছেন চিত্রশিল্পী শাহাবুদ্দিন আহমেদ, এবং বইটিতে মোট ১১৪ টি পৃষ্ঠা রয়েছে।

বিষয়বস্তু
----------

এই বইটিতে পাঁচটি অধ্যায় রয়েছে। প্রথম অধ্যায়ে রয়েছে ড. রফিকুল ইসলাম লিখিত ভূমিকা অংশ এবং পার্থ ঘোষ লিখিত প্রস্তাবনা অংশ। দ্বিতীয় অধ্যায়ে রয়েছে, শেখ মুজিব আমার পিতা, বঙ্গবন্ধু ও তাঁর সেনাবাহিনী, ইতিহাসের জঘন্যতম হত্যাকাণ্ড নামে তিনটি শিরোনামে তিনটি রচনা। তৃতীয় অধ্যায়ে রয়েছে স্মৃতির দখিন দুয়ার-এক, স্মৃতির দখিন দুয়ার-দুই ও স্মৃতি বড় মধুর বড় বেদনার আরো তিনটি রচনা। চতুর্থ অধ্যায়ে আব্দুল মতিন চৌধুরী, বেগম জাহানারা ইমাম এবং নূর হোসেনকে নিয়ে লেখা তিনটি রচনা রয়েছে। শেষ অধ্যায়টির শিরোনাম হচ্ছে ‘একানব্বইয়ের ডায়েরি’।

ভূমিকা লেখক রফিকুল ইসলাম বলেছেন, বইটি মূলত বিভিন্ন প্রেক্ষাপটে শেখা হাসিনার লিখিত দশটি নির্বাচিত প্রবন্ধের সমাহার। বইটিতে ১৯৮৩ সাল থেকে ১৯৯৮ সাল পর্যন্ত শেখা হাসিনার জীবনের জীবনের নানাদিক আলোচনা রয়েছে।

প্রকাশনা ও পরিচিতি
------------------

১৯৯৯ সালে কলকাতা বইমেলায় সাহিত্যম প্রকাশনালয় থেকে বইটি প্রথম প্রকাশ পায়, সে বছত কলকাতা বইমেলা শেখ হাসিনা নিজেই উদ্বোধন করেন। এরপরে ২০১৫ সালের ফেবরুয়ারি মাসে একুশে বইমেলায় আগামী প্রকাশনা থেকে পুনরায় বইটি প্রকাশ করা হয়। বইয়ের প্রকাশক ওসমান গণি বলেছেন, বঙ্গবন্ধুর জীবনের অনেক উপেক্ষিত অনুল্লিখিত দিক এবং শেখ হাসিনার লড়াই-সংগ্রামের ইতিহাস বইটিতে স্থান পেয়েছে। ২০২২ সালে সর্বশেষ সংস্করণসহ আগামী প্রকাশনী থেকে বইটির মোট এগারোটি সংস্করণ বের হয়েছে।

এছাড়াও ২০১৭ সালে বইটি ইংরেজি, হিন্দি ও জার্মান ভাষায় অনূদিত করা হয়েছে। ২০২১ সালে বইটি অবলম্বনে বসুন্ধরা সিটির স্টার সিনেপ্লেক্সে অ্যানিমেটেড চলচ্চিত্রটির উদ্বোধনী প্রদর্শনী করা হয়।

তথ্যসূত্র
---------

1. ↑  Dhakatimes24.com। "'শেখ মুজিব আমার পিতা' প্রকাশিত হচ্ছে তিন ভাষায়"। *Dhakatimes News*। সংগ্রহের তারিখ ২০২৩-০৩-২৩।
2. ↑  প্রতিবেদক, নিজস্ব। "মুক্তি পেল 'মুজিব আমার পিতা'"। *bdnews24*। ২০২৩-০৩-২৩ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৩।
3. ↑  "বইমেলায় শেখ হাসিনার বই 'শেখ মুজিব আমার পিতা'"। *NTV Online* (ইংরেজি ভাষায়)। ২০১৫-০২-০২। সংগ্রহের তারিখ ২০২৩-০৩-২৩।
4. ↑  "শেখ মুজিব আমার পিতা - শেখ হাসিনা"। *www.rokomari.com* (ইংরেজি ভাষায়)। সংগ্রহের তারিখ ২০২৩-০৩-২৩।
5. ↑  "তিন ভাষায় প্রকাশ হবে প্রধানমন্ত্রীর বই"। *Bangla Tribune*। ২০২৩-০৩-২৩ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৩।
6. ↑  ডেস্ক, বিনোদন। "'মুজিব আমার পিতা' অ্যানিমেটেড চলচ্চিত্রের উদ্বোধন"। *Prothomalo*। সংগ্রহের তারিখ ২০২৩-০৩-২৩।
**বাংলাদেশ উন্নয়ন ফোরাম** হলো বাংলাদেশের সরকার এবং দাতা সংস্থাগুলোর মধ্যে সংঘটিত হওয়া একটি দ্বি-বার্ষিক সম্মেলন, যা ২০০৫ সাল পর্যন্ত বার্ষিক ছিল। এটি বাংলাদেশের অর্থমন্ত্রীর অনুমতিপ্রাপ্ত একটি আমন্ত্রণমূলক বৈঠক।

ইতিহাস
------

বাংলাদেশ উন্নয়ন ফোরামের প্রথম সভা ২০০২ সালে অনুষ্ঠিত হয়।  এটি পারস্যে অনুষ্ঠিত এইড কনসোর্টিয়ামকে প্রতিস্থাপন করে। 

বাংলাদেশ সরকার ২০০৫ সালের ২রা মার্চ ঘোষণা করে যে, তারা বিশ্বব্যাংক থেকে বাংলাদেশ উন্নয়ন ফোরামের ব্যবস্থাপনা গ্রহণ করবে। সরকার ঘোষণা করে যে, তারা অর্থ মন্ত্রণালয়ের অধীনে অর্থনৈতিক সম্পর্ক বিভাগের মাধ্যমে অর্থায়ন করবে এবং ফোরামটি আয়োজন করার ব্যবস্থা করবে। সরকার আরও জানায় যে, সম্মেলনটি এখন থেকে বার্ষিক না হয়ে দ্বিবার্ষিক হবে। 

২০১০ সালে সর্বশেষ বৈঠকের পাঁচ বছর পর ২০১৫ সালে বাংলাদেশ উন্নয়ন ফোরাম পুনরায় বৈঠক করে। বাংলাদেশ সরকার বাংলাদেশের অবকাঠামোতে বিনিয়োগের জন্য প্রতি বছর ১০ বিলিয়ন মার্কিন ডলারের পরিকল্পনা পেশ করে। এছাড়া, সভায় ইউএসএইড বাংলাদেশের প্রধান এবং স্থানীয় পরামর্শদাতা গ্রুপের সহ-সভাপতি জনিনা জারুজেলস্কিও উপস্থিত ছিলেন। তিনি গনমাধ্যম আলোচনায় বলেন, ২০২১ সালের মধ্যে বাংলাদেশ মধ্যম আয়ের দেশে উন্নীত হবে। 

২০১৮ সালের জানুয়ারিতে, ঢাকার প্যান প্যাসিফিক সোনারগাঁও এ দুই দিনব্যপি বাংলাদেশ উন্নয়ন ফোরামের সভা অনুষ্ঠিত হয়। বৈঠকে ওপেক ফান্ড ফর ইন্টারন্যাশনাল ডেভেলপমেন্ট, জাপানের পররাষ্ট্র মন্ত্রণালয়, এশীয় উন্নয়ন ব্যাংক এবং বিশ্ব ব্যাংক প্রতিনিধিত্ব করে।    বৈঠকে ৭০০ প্রতিনিধি উপস্থিত ছিলেন। বৈঠকটি উদ্বোধন করেন প্রধানমন্ত্রী শেখ হাসিনা । 

২০২০ সালের জানুয়ারিতে, বঙ্গবন্ধু আন্তর্জাতিক সম্মেলন কেন্দ্রে ফোরামের সভা অনুষ্ঠিত হয়।

আরও দেখুন
---------

* বাংলাদেশ উন্নয়ন গবেষণা প্রতিষ্ঠান

তথ্যসূত্র
---------

1. ↑  "Newly confident Bangladesh to flag off Development Forum"। *The Daily Star* (ইংরেজি ভাষায়)। ২০২০-০১-২৮। সংগ্রহের তারিখ ২০২১-০৪-১৪।
2. ↑  "BDF 2020"। *bdf.erd.gov.bd* (ইংরেজি ভাষায়)। ২০২১-০২-২২ তারিখে মূল থেকে আর্কাইভ করা। সংগ্রহের তারিখ ২০২১-০৪-১৪।
3. ↑  "Bangladesh receives record $1.98b foreign loans in pandemic"। *The Financial Express* (ইংরেজি ভাষায়)। Dhaka। ২০২১-০৪-১৪ তারিখে মূল থেকে আর্কাইভ করা। সংগ্রহের তারিখ ২০২১-০৪-১৪।
4. ↑  "The BDF meeting outcomes"। *The Financial Express* (ইংরেজি ভাষায়)। Dhaka। সংগ্রহের তারিখ ২০২১-০৪-১৪।
5. ↑  "Govt takes over helm of BDF meet from WB"। *The Daily Star*। ২০২১-০৪-১৪ তারিখে মূল থেকে আর্কাইভ করা। সংগ্রহের তারিখ ২০২১-০৪-১৪।
6. ↑  "Govt to pitch development plan to donors"। *The Daily Star* (ইংরেজি ভাষায়)। ২০১৫-১১-১৫। সংগ্রহের তারিখ ২০২১-০৪-১৪।
7. ↑  "Bangladesh Development Forum in Dhaka next week"। *The Daily Star* (ইংরেজি ভাষায়)। ২০১৮-০১-০৮। সংগ্রহের তারিখ ২০২১-০৪-১৪।
8. ↑  "Higher economic growth hinges on investments, skills"। *The Daily Star* (ইংরেজি ভাষায়)। ২০১৮-০১-১৯। সংগ্রহের তারিখ ২০২১-০৪-১৪।
9. ↑  "Stronger alliance to meet SDGs"। *The Daily Star* (ইংরেজি ভাষায়)। ২০১৮-০১-১৯। সংগ্রহের তারিখ ২০২১-০৪-১৪।
10. 1 2  "Bangladesh Development Forum 2020: Partnering for Sustainable Development"। *Daily Sun* (ইংরেজি ভাষায়)। সংগ্রহের তারিখ ২০২১-০৪-১৪।
11. ↑  "Two-day BDF in Dhaka: Dev schemes worth $2,000b on cards"। *Dhaka Tribune*। ২০১৯-১২-২২। সংগ্রহের তারিখ ২০২১-০৪-১৪।
বাংলাদেশের সিরাজগঞ্জ জেলার রায়গঞ্জ উপজেলায় বেশ কয়েকটি প্রাচীন ও ঐতিহাসিক স্থান রয়েছে। তার মধ্যে অন্যতম একটি প্রাচীন ও ঐতিহাসিক দীঘির নাম **জয়সাগর**।
সিরাজগঞ্জ জেলার রায়গঞ্জ উপজেলার সোনাখাড়া ইউনিয়নের নিমগাছি ও গোতিথা দুই মৌজার মধ্যে জয়সাগর দীঘি অবস্থিত। ঐতিহাসিক ও প্রাচীন এই দীঘিটি বেশ বিশালাকার। প্রাচীনকালে দীঘিটির দৈর্ঘ্য ছিল আধা মাইল, প্রস্থ ছিল আধা মাইল এর কিছু কম , অর্থাৎ আয়তন প্রায় ৫৮ একর ছিল। এই দিঘীর স্বচ্ছ জলের সৌন্দর্য মুগ্ধ করে আগত পর্যটকদের।
এই দিঘীটি নিয়ে অনেক লোককথা প্রচলিত আছে। সেন বংশীয় রাজা অচ্যুত সেন গৌড়াধিপতি ফিরোজ শাহর করদ রাজা ছিলেন। তার রাজধানী ছিল কমলাপুর। জানা যায়, ফিরোজ শাহের পুত্র বাহাদুর শাহ অচ্যুত সেন রাজার কন্যা অপরূপ সুন্দরী ভদ্রাবতীকে দেখে মুগ্ধ হন। তিনি তাকে বিয়ে করার প্রস্তাব দেন। কিন্তু রাজা অচ্যুত সেন সম্মত না হওয়ায় বাহাদুর শাহ কমলাপুর আক্রমণ করে ভদ্রাবতীকে অপহরণ করে নিমগাছিতে নিয়ে যান।
রাজা অচ্যুত সেন তাঁর সৈন্যবাহিনীসহ বাহাদুর শাহকে আক্রমণ করেন। নিমগাছি প্রান্তরে ব্যাপক যুদ্ধ হয়। বাহাদুর শাহের মুষ্টিমেয় সৈন্য সেনরাজের বিরাট সৈন্যবাহিনীর কাছে যুদ্ধে (১৫৩২-৩৪ খ্রি.) পরাজয়বরণ করেন। রাজা অচ্যুত সেন যুদ্ধে জয়লাভ করে ভদ্রাবতীকে উদ্ধার করেন। এ বিজয় গৌরবের স্মৃতি হিসেবে এবং পরকালের কল্যাণের জন্য তিনি নিমগাছির কাছে ‘জয়সাগার’ নামে এক দিঘি খনন করান। যুদ্ধজয়ের কারণেই দিঘিটির নাম হয় জয়সাগর।
৪ পারে ২৮টি বাধা ঘাট দিয়ে জয়সাগর দীঘি তৈরি করা হলেও, বর্তমানে এ ঘাটের কোনো চিহ্ন নেই। বল্লাল সেনের বংশধর রাজা অচ্যুত সেনের দুর্গ ও সেনানিবাস ছিল এই দীঘির পারে, এখন তা বিলুপ্ত হয়েছে গেছে। জয়সাগর দীঘি ছাড়াও রাজা অচ্যুত সেন তার সেনাপতি প্রতাপের নামে, প্রতাপ দীঘি, ভৃত্য উদয়ের নামে উদয় দীঘি এবং কন্যা ভদ্রাবতির নামে ভদ্রা দীঘি খনন করেন।

অবস্থান
-------

রায়গঞ্জ উপজেলার সোনাখাড়া ইউনিয়নের নিমগাছি ও গোতিথা দুই মৌজার মাঝে জয়সাগর দীঘিটি অবস্থিত।  নিমগাছি বাজার থেকে দীঘির দুরত্ব পশ্চিম দিকে প্রায় আধা কিলোমিটার। আয়তন প্রায় ৫৮ একর। এ দিঘি সংলগ্ন আরও কয়েকটি দিঘী রয়েছে। প্রতিদিন এখানে প্রচুর দর্শনার্থী ঘুরে বেড়াতে আসেন।

ইতিহাস
------

জনশ্রুতি আছে রাজা তার কয়েকলক্ষ গরু ও প্রজাদের পানি কষ্ট নিবারণের জন্য জয়সাগর দীঘি খনন করেন। সে সময় এ অঞ্চল সেন বংশীয় রাজা অচ্যুত সেন শাসন করেন।

তথ্যসূত্র
---------

1. ↑  "**জয়সাগর দীঘি** " ওয়েব্যাক মেশিনে আর্কাইভকৃত ৩০ নভেম্বর ২০২০ তারিখে
2. ↑
3. ↑  "সংরক্ষণাগারভুক্ত অনুলিপি"। ১২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৫।
4. ↑  ডঃ রমেশ চন্দ্র মজুমদার ইতিহাস ১ম খন্ড পৃঃ ৫৭
**বয়স্কভাতা** হচ্ছে একটি কর্মসূচি যা দেশের বয়োজ্যেষ্ঠ দুস্থ ও স্বল্প উপার্জনক্ষম অথবা উপার্জনে অক্ষম বয়স্ক জনগোষ্ঠীর সামাজিক নিরাপত্তা বিধানে ও পরিবার ও সমাজে মর্যাদা বৃদ্ধির লক্ষ্যে ১৯৯৭-৯৮ অর্থ বছরে  প্রবর্তন  করা হয়। সমাজকল্যাণ মন্ত্রণালয়ের অধীনে সমাজসেবা অধিদফতর এই কর্মসূচি বাস্তবায়ন করে থাকে।

বয়স্ক ভাতা কর্মসূচির প্রবর্তন
------------------------------

১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়।

বয়স্ক ভাতা কর্মসূচির লক্ষ্য ও উদ্দেশ্য
---------------------------------------

(১) বয়স্ক জনগোষ্ঠীর আর্থ-সামাজিক উন্নয়ন ও সামাজিক নিরাপত্তা বিধান ।

(২) পরিবার ও সমাজে তাদের মর্যাদা বৃদ্ধি ।

(৩) আর্থিক অনুদানের মাধ্যমে তাদের মনোবল জোরদারকরণ ।

(৪) চিকিৎসা ও পুষ্টি সরবরাহ বৃদ্ধিতে সহায়তা করা।

ভাতা প্রাপ্তির যোগ্যতা ও শর্তাবলী
---------------------------------

বয়স্ক ভাতা কর্মসূচিটি বয়স্ক ভাতা কর্মসূচি বাস্তবায়ন নীতিমালা এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ

(১) সংশ্লিষ্ট এলাকার স্থায়ী বাসিন্দা হতে হবে ।

(২) জন্ম নিবন্ধন/জাতীয় পরিচিতি নম্বর থাকতে হবে ।

(৩) বয়স পুরুষের ক্ষেত্রে সর্বনিম্ন ৬৫ বছর এবং মহিলাদের ক্ষেত্রে সর্বনিম্ন ৬২ বছর  হতে হবে। সরকার কর্তৃক সময় সময় নির্ধারিত বয়স বিবেচনায় নিতে হবে।

(৪) প্রার্থীর বার্ষিক গড় আয় অনূর্ধ্ব ১০,০০০ (দশ হাজার) টাকা হতে হবে ।

(৫) বাছাই কমিটি কর্তৃক নির্বাচিত হতে হবে।

ভাতা প্রাপ্তির অযোগ্যতা
-----------------------

(১) সরকারি কর্মচারী পেনশনভোগী হলে ।

(২) দুঃস্থ মহিলা হিসেবে ভিজিডি কার্ডধারী হলে ।

(৩) অন্য কোনোভাবে নিয়মিত সরকারী অনুদান/ভাতা প্রাপ্ত হলে ।

(৪) কোনো বেসরকারি সংস্থা/সমাজকল্যাণমূলক প্রতিষ্ঠান হতে নিয়মিতভাবে আর্থিক অনুদান/ভাতা প্রাপ্ত হলে।

তথ্যসূত্র
---------

1. 1 2 3 4  "বয়স্ক ভাতা |Department of Social Services-Government of the People's Republic of Bangladesh | সমাজসেবা অধিদফতর-গণপ্রজাতন্ত্রী বাংলাদেশ সরকার" (ইংরেজি ভাষায়)। সংগ্রহের তারিখ ২০১৭-০৪-৩০।
মীরাবাঈ বৈষ্ণব ভক্তি আন্দোলনের অন্যতম উল্লেখযোগ্য কবি-সাধক ছিলেন। 
**নববিধা ভক্তি** হচ্ছে শ্রীমদ্ভাগবত পুরাণ এবং অন্যান্য ভক্তিশাস্ত্রে উল্লেখ থাকা নয় ধরনের ভক্তি।

শংকরদেবের একটি শ্লোকে এই নয় ধরনের ভক্তির উল্লেখ আছে-

"শ্রবণং কীর্তনং বিষ্ণোঃ স্মরণং পাদ সেবনম্।

অর্চনং বন্দনং দাস্যং সখ্যমাত্মনিবেদনম্।।"

  

এই নববিধা ভক্তি হচ্ছে-

1. শ্রবণ (সর্বোৎকৃষ্ট উদাহরণ: পরীক্ষিত),
2. কীর্তন,(সর্বোৎকৃষ্ট উদাহরণ:মীরাবাঈ),
3. স্মরণ (সর্বোৎকৃষ্ট উদাহরণ: প্রহ্লাদ),
4. অর্চন (সর্বোৎকৃষ্ট উদাহরণ: পৃথু),
5. পদসেবন (সর্বোৎকৃষ্ট উদাহরণ: লক্ষ্মী দেবী),
6. দাস (সর্বোৎকৃষ্ট উদাহরণ: হনুমান),
7. সখাত্ব (সর্বোৎকৃষ্ট উদাহরণ: অর্জুন),
8. বন্দন (সর্বোৎকৃষ্ট উদাহরণ: অক্রূর) এবং
9. আত্মনিবেদন (সর্বোৎকৃষ্ট উদাহরণ: বলি)।

ভাব অনুসারেও ভক্তির শ্রেণী বিভাজন-

* বাৎসল্য,
* সখ্য,
* দাস্য এবং
* মাধুর্য্য।

ভক্তি শব্দের অর্থ
-----------------

'ভক্তি' শব্দের সাধারণ অর্থ ঈশ্বর সেবা। ঈশ্বর ছাড়াও দেশভক্তি, মাতৃভক্তি, পিতৃভক্তি ইত্যাদি উল্লেখযোগ্য। আধাত্মিক ক্ষেত্রে ঈশ্বরর সাথে বা ভজনীয় দেবতার প্রতি থাকা গভীর অনুরাগ এবং প্রীতিয়েই ভক্তি। ভক্তি এক মানসিক অবস্থা। ভক্তির স্তর তিনটি শ্রদ্ধা, রতি এবং ভক্তি। গানে চার প্রকার ভক্তির কথা উল্লেখ করা হচ্ছে—

* আর্ত,
* জিজ্ঞাসু,
* অর্থার্থী এবং
* জ্ঞানী।

ভক্তির শ্রেণী বিভাজন
--------------------

বহুল অর্থে ভক্তির শ্রেণী দুটি-

* গৌণভক্তি এবং
* পরাভক্তি।

তথ্যসূত্র
---------

1. 1 2 3 4  শর্মা, তীর্থনাথ। *ভক্তিবাদ*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "পাতা:ধর্ম্মতত্ত্ব-বঙ্কিমচন্দ্র চট্টোপাধ্যায়.djvu/১১৭ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৮-৩০।
**ভারভারা সাহাকিয়ান** (মৃত্যু ১৯৩৪) ছিলেন একজন আর্মেনীয় রাজনীতিবিদ। ১৯১৯ খ্রিস্টাব্দে তিনি সংসদে নির্বাচিত হয়ে দেশের প্রথম তিন মহিলা সাংসদের মধ্যে একজন হয়েছিলেন।

জীবনপঞ্জী
---------

ভারভারা সাহাকিয়ান আভেতিক সাহাকিয়ানের সঙ্গে বিবাহ বন্ধনে আবদ্ধ হয়েছিলেন, যিনি আর্মেনিয়ার সংসদের প্রথম চেয়ারম্যান হয়েছিলেন। আর্মেনীয় বিপ্লবী ফেডারেশনের একজন সদস্য হিসেবে জুন ১৯১৯ সংসদ নির্বাচনে তিনি এক প্রার্থী ছিলেন এবং একই সঙ্গে তিনি পারছুহি পার্টিজপানিয়ান-বার্সেগিয়ান এবং কাতারাইন জালিয়ান-মানুকিয়ান সহ তিন নির্বাচিত মহিলা প্রতিনিধির অন্যতম ছিলেন।

১৯২০ খ্রিস্টাব্দে বলশেভিক দায়িত্ব গ্রহণের পর আভেতিক বন্দি হয়েছিলেন। তাঁর মুক্তি হওয়ার পর, ইরাকে বসতি স্থাপনের আগে তাঁদের শিশুরা সহ ওই দম্পতি পায়ে হেঁটে পারস্যের তাবরিজে পালিয়ে গিয়েছিলেন। যাই হোক, আবহাওয়ার তারতম্যে ভারভারার স্বাস্থ্যের ক্ষতি হয় এবং পরিবার সহ বেইরুটে পুনর্বসতি করেন। তিনি স্থানীয় আর্মেনিয়ান রিলিফ ক্রসে সামিল হয়েছিলেন, কিন্তু ১৯৩৪ খ্রিস্টাব্দে তাঁর জীবনাবসান হয়।

তথ্যসূত্র
---------

1. 1 2  Women's Suffrage: The Armenian Formula  ওয়েব্যাক মেশিনে আর্কাইভকৃত ৫ ফেব্রুয়ারি ২০২১ তারিখে Chai Khana
2. ↑  The women MPs of the First Republic of Armenia Armenians Today
3. ↑  Առաջին հանրապետության կին պատգամավորները  ওয়েব্যাক মেশিনে আর্কাইভকৃত ৯ জুন ২০১৯ তারিখে Women of Armenia
রেড কার্পেট ইন

  

**রেড কার্পেট ইন** হচ্ছে অনেকগুলো হোটেল এবং মোটেল এর সমন্বয়, যে হোটেল ও মোটেলগুলো মার্কিন যুক্তরাষ্ট্র এবং বাহামায় অবস্থিত । রেড কার্পেট হোটেল ব্র্যান্ডস আন্তর্জাতিক হসপিটালিটি ফ্রাঞ্চাইজ সিস্টেম এর অংশ এবং স্বাধীনভাবে মালিকানাধীন এবং পরিচালিত হয়ে থাকে ।

ইতিহাস
------

১৯৫৫ সালের মে মাসে , কলোরাডো স্টেট কর্তৃক তাশা অয়েল ও ইউরেনিয়াম কোং এর জন্য নিবন্ধ ইস্যু করা হয় । পরবর্তীতে ১৯৭৮ সালে ব্রডওয়ে এন্টারপ্রাইজেস হিসেবে নাম পরিবর্তনের মাধ্যমে, এবং ১৯৭৯ সালে হোটেল রেন্ট-এ-কার সিস্টেম নামে, ১৯৬০ সালের শেষের দিকে রেড কার্পেট ইনস্ ইন্টারন্যাশনাল, ইনক, একটি কলোরাডোর একটি প্রতিষ্ঠান, যা মাস্টার হোস্টস ইন এবং রেড কার্পেট ইন ট্রেডমার্ক লাভ করে । ১৯৬৯ সালের গ্রীষ্মে, টমি টাকার (কোয়ালিটি কোর্ট ইউনাইটেড এর মূল প্রতিষ্ঠাতাদের মধ্যে একজন, বর্তমানে যা কোয়ালিটি ইন হিসেবে পরিচিত), এবং এবং বিল হারউড(ব্রডওয়ে এন্টারপ্রাইজেস এর সাথে জড়িত প্রাথমিক ব্যক্তিদের মধ্যে একজন), রেড কার্পেট ইনস্ অব অ্যামেরিকা পরিচালনা শুরু করে । ১৯৭২ সালের মে মাসে, রেড কার্পেট ইনস্ অব অ্যামেরিকার সদরদপ্তর ডেইটোনা বিচ, ফ্লোরিডায় করা হয় ।

এটা ছিল ১৯৭৩ সাল, যখন রেড কার্পেট ইনস্ অব আমেরিকা এর মাস্টার হোস্টস্ ইন এবং রেড কার্পেট ইনস্ এর জন্য একটি ভ্রমণ নির্দেশিকা প্রকাশ করে এবং টোল ফ্রি টেলিফোন নম্বরে ফোন করে আমেরিকান এক্সপ্রেস স্পেস ব্যাংক এর মাধ্যমে 'তাৎক্ষণিক' রিজার্ভেশনের সুবিধা প্রদান করে, "যা বিশ্বের বৃহত্তম, দ্রুততম এবং শ্রেষ্ঠ রিজার্ভেশন সিস্টেমের মধ্যে অন্যতম ।" নির্দেশিকাতে এটাও বলা হয় যে "যে প্রতিটি মাস্টার হোস্ট ও রেড কার্পেট ইন প্রদান করবে: সম্পূর্ণ সুবিধা, যার মধ্যে অন্তর্ভুক্ত রয়েছে ডাইনিং সুবিধা, খাদ্য ও পানীয়, রুম সার্ভিস, লন্ড্রি, খানসামা ও পোর্টার সেবা । এছাড়াও থাকবে সুইমিং পুল বা সমমানের বিনোদনমূলক সুবিধা, সারা বছর এয়ার কন্ডিশান সুবিধা, প্রত্যেকটি কক্ষে একটি টেলিফোন এবং চব্বিশ ঘণ্টা সুইচবোর্ড সার্ভিস, বিনামূল্য রিজার্ভেশন সার্ভিস, পর্যাপ্ত পার্কিং সুবিধা, সর্বোচ্চ মানসম্মত সুবিধা, সু-ব্যবস্থাপনা, অভিজ্ঞ এবং অতিথিপরায়ণতা ।" ৫৭ টি হোটেল ও মোটেল রেড কার্পেট ইনের তালিকাভুক্ত ছিলো, এর মধ্যে কিছু কিছু প্রধান শহর এবং জনপ্রিয় আকর্ষণীয় এলাকায় যেমন অ্যারিজোনাতে; লিটল রক, আরকানসাস; ডেনভার, কলোরাডো; ডেইটোনা বিচ, জ্যাকসনভিলা এবং অরল্যান্ডো, ফ্লোরিডা; আটলান্টা এবং স্যাভান্না, জর্জিয়া; নক্সভিলা এবং পিজিয়ান ফোর্জ, টেনেসি; হিউস্টন, টেক্সাস; রিচমন্ড, স্টানটান, ভার্জিনিয়া বিচ এবং উইলিয়ামসবার্গ, ভার্জিনিয়াতে অবস্থিত ।

১৯৭৮ সালে এর মালিকানা পরিবর্তন হয়, যখন রেড কার্পেট ইনস্ ইন্টারন্যাশনালের সদরদপ্তর আটলান্টা, জর্জিয়ায় স্থানান্তর করা হয় । ১৯৮০ সালে রেড কার্পেট ইনস্ ইন্টারন্যাশনাল এর আন্তর্জাতিক ভ্রমণ নির্দেশিকা প্রকাশ করে, যেখানে তালিকাভূক্ত হয় ৯৯ টি রেড কার্পেট ইন অথবা মাস্টার হোস্ট ইনস্ এর হোটেল বা মোটেল, মার্কিন যুক্তরাষ্ট্রের ৩০টি অবস্থানের সাথে সাথে, কানাডা এবং মেক্সিকোর মন্টেরি তে অবস্থিত । এছাড়াও ফুটবল গ্রেট, জনি ইউনিটাস এই সময়কালে কোম্পানিটির একজন মুখপাত্র হিসেবে পরিচিত ছিলেন ।

তথ্যসূত্র
---------

1. ↑  "New York Travel Red Carpet Inn"। viralinfections.info। সংগ্রহের তারিখ ১৯ এপ্রিল ২০১৬। [*স্থায়ীভাবে অকার্যকর সংযোগ*]
2. ↑  "About Red Carpet Inn New York City"। cleartrip.com। সংগ্রহের তারিখ ১৯ এপ্রিল ২০১৬।
**টুর্কু** (ফিনীয় উচ্চারণ: [ˈturku] (শুনুনত); সুয়েডীয়: ***Åbo*** [ˈoːbu] (শুনুনত)) ফিনল্যান্ডের দক্ষিণ-পশ্চিমে অরা নদীর তীরে অবস্থিত একটি শহর। টুর্কু ১৩শ শতাব্দীতে প্রতিষ্ঠিত হয়। এটি ফিনল্যান্ডের সবচেয়ে পুরনো শহর। এছাড়া টুর্কু কয়েক শত বছর ধরে এটি ফিনল্যান্ডের সবচেয়ে গুরুত্বপূর্ণ শহর হিসেবে পরিচিত ছিল। ১৮০৯ সালে ফিনল্যান্ড রাশিয়ান সাম্রাজ্যের অন্ত্রর্ভুক্ত হলে ফিনল্যান্ডের রাজধানী হেলসিঙ্কি হয়। ১৮৪০ এর দশকের শেষ অবধি টুর্কু ফিনল্যান্ডের সবচেয়ে জনবহুল শহর ছিল। বর্তমানে ফিনল্যান্ডের দক্ষিণ অঞ্চলের একটি গুরুত্বপূর্ণ ব্যবসায়িক, সাংস্কৃতিক কেন্দ্র।

দীর্ঘ ইতিহাসের কারণে টুর্কু শহরে ফিনল্যান্ডের অনেক ঐতিহাসিক গুরুত্বপূর্ণ ঘটনা ঘটেছে। একারণে ফিনল্যান্ডের ইতিহাসে টুর্কু বিশেষ স্থান দখল করে আছে। এস্তোনিয়ার রাজধানী তালিনের সাথে টুর্কুকে ২০০১ সালে ইউরোপীয়ান ক্যাপিটাল অফ কালচার বা ইউরোপের সাংস্কৃতিক রাজধানী হিসেবে ঘোষণা করা হয়। ১৯৬৬ সালে টুর্কুকে আনুষ্ঠানিকভাবে ক্রিস্‌মাস সিটি অফ ফিনল্যান্ড বলে অভিহিত করা হয়।

ভৌগোলিক অবস্থানের কারণে টুর্কু একটি গুরুত্বপূর্ণ সমুদ্র বন্দর। ব্যবসায়িক ও যাত্রী যাতায়াত উভয় দিক থেকে টুর্কু সমুদ্র বন্দর উল্লেখযোগ্য। ২০১৪ সালের সেপ্টেম্বর নাগাদ, টুর্কুর জনসংখ্যা ১৮৩৮১১, যা ফিনল্যান্ডের ষষ্ঠ বৃহত্তম। এটি ফিনল্যান্ডের তৃতীয় বৃহত্তম নগর। টুর্কুর দাপ্তরিক ভাষা দুইটি। একটি হল ফিনিশ, আরেকটি সুইডিশ। এখানকার ৫.২% মানুষ সুইডিশ ভাষাকে মাতৃভাষা হিসেবে ব্যবহার করে।

যোগাযোগ ব্যবস্থা
----------------

টুর্কু শহরের প্রধান গণযোগাযোগ ব্যবস্থা হল বাস নেটওয়ার্ক। এই বাস নেটওয়ার্ক স্থানীয় গণযোগাযোগ কর্তৃপক্ষ তত্ত্বাবধান করে। বাস পরিচালনা করে মূলত বিভিন্ন প্রাইভেট কোম্পানি। টুর্কুর পার্শ্ববর্তি শহরগুলোতেও এই বাসগুলো চলে। টুর্কুতে রেল যোগাযোগ ব্যবস্থাও রয়েছে, যা পরিচালনা করে জাতীয় রেলওয়ে কর্তৃপক্ষ। বর্তমানে টুর্কুতে কোন ট্রাম যোগাযোগ নেই। একসময় এখানে ট্রাম বেশ জনপ্রিয় ছিল, কিন্তু ১৯৭২ সালে তা অকার্যকর হয়। তবে শহরের জন্য লাইট রেলের পরিকল্পনা সরকার করছে। এটি শহরের অভ্যন্তরে সেবা দেয়া ছাড়াও পার্শ্ববর্তি শহরগুলোতেও সেবা দিবে।

তথ্যসূত্র
---------

1. ↑  "Taajamat väkiluvun ja väestöntiheyden mukaan 31.12.2011"। *Tiedote* (Finnish ভাষায়)। Statistics Finland (Tilastokeskus)। ২০১১-১২-৩১। ২০১৩-০৪-১২ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Seutukuntien ennakkoväkiluku alueittain, elokuu 2013"। *Tiedote* (Finnish ভাষায়)। Statistics Finland (Tilastokeskus)। ২০১৩-০৮-৩১। ২০১৩-০৬-২৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Christmas City » Turku, the Finnish Christmas City"। www.turku.fi। ২০১১-০৭-১৬ তারিখে মূল থেকে আর্কাইভ করা। সংগ্রহের তারিখ ২০০৯-০৫-০৬।
4. ↑  "Statistical yearbook of Turku" (Finnish ভাষায়)। ২০০৮-০৭-১৭। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৪-১১-১৬। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  "সংরক্ষণাগারভুক্ত অনুলিপি"। ২৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৪।

বহিঃসংযোগ
---------


উইকিমিডিয়া কমন্সে **Turku** সংক্রান্ত মিডিয়া রয়েছে।

* The city's official website at .
* The website of the tourist organisation Turku TouRing at .
* Turku – Finland's official Christmas City
* উইকিভ্রমণ থেকে টুর্কু ভ্রমণ নির্দেশিকা পড়ুন।
**নাজিরপুর** ভারতের পশ্চিমবঙ্গ রাজ্যের নদিয়া জেলার তেহট্ট মহকুমার তেহট্ট ১ সিডি ব্লকের একটি গ্রাম। এটি বাংলাদেশ ভারত সীমান্তের পাশে অবস্থিত।

ভূগোল
-----

[পূর্ণ মানচিত্র]
**Cities and towns in Tehatta subdivision of Nadia district**  
 CT: census town, R: rural/ urban centre.  
Owing to space constraints in the small map, the actual locations in a larger map may vary slightly

### অবস্থান

নাজিরপুরেের অবস্থিত২৩°৫২′০৬″ উত্তর ৮৮°৩২′১৯″ পূর্ব﻿ / ﻿২৩.৮৬৮৪° উত্তর ৮৮.৫৩৮৬° পূর্ব﻿ / 23.8684; 88.5386 ।

### অঞ্চল ওভারভিউ

নদিয়া জেলা বেশিরভাগই হুগলী নদীর পূর্বদিকে পলল সমভূমি, যা স্থানীয়ভাবে ভাগীরথী নামে পরিচিত। জলাঙ্গী, চূর্ণী এবং ইছামতীর মতো বিতরণকারীরা পলল সমভূমিগুলি কেটে ফেলেছে। এই নদীগুলি রঞ্জিত হয়ে যাওয়ায়, বন্যা একটি পুনরাবৃত্তি বৈশিষ্ট্য।  তেহট্ট মহকুমা, পাশাপাশি মানচিত্রে উপস্থাপিত, টোগোগ্রাফিকভাবে নদীয়া সমতল উত্তরের অংশ of জলঙ্গি নদী উত্তর-পশ্চিমাঞ্চলে জেলা / মহকুমা সীমানা গঠন করে এবং পরে মহকুমার মধ্য দিয়ে প্রবাহিত হয়। অন্যান্য গুরুত্বপূর্ণ নদী হলেন মাঠভাঙ্গা এবং ভৈরব। পূর্ব অংশটি বাংলাদেশের সাথে সীমানা গঠন করে।  মহকুমা অতিমাত্রায় গ্রামীণ। জনসংখ্যার ৯৭.১৫% গ্রামাঞ্চলে এবং ২.৮৫% শহরে বসবাস করে।

স্বাস্থ্যসেবা
-------------

১০ শয্যা বিশিষ্ট নাজিরপুর ব্লক প্রাথমিক স্বাস্থ্য কেন্দ্র, নাজিরপুর, তেহট্ট ১ সিডি ব্লকের প্রধান সরকারী চিকিৎসা সুবিধা।

তথ্যসূত্র
---------

1. ↑  "Nazirpur"। সংগ্রহের তারিখ ৩ ফেব্রুয়ারি ২০১৮।
2. ↑  Gangopadhyay, Basudev, *Paschimbanga Parichay*, 2001, (বাংলা ভাষায়), p. 70, Sishu Sahitya Sansad
3. ↑  "District Census Handbook, Nadia, 2011, Series 20, Part XII A" (পিডিএফ)। *Pages 13,14*। Directorate of Census Operations, West Bengal.। সংগ্রহের তারিখ ১৫ অক্টোবর ২০২০।
4. ↑  "District Statistical Handbook 2014 Nadia"। *Table 2.2, 2.4(a)*। Department of Planning and Statistics, Government of West Bengal। সংগ্রহের তারিখ ১৫ অক্টোবর ২০২০।
5. ↑  "Health & Family Welfare Department" (পিডিএফ)। *Health Statistics – Block Primary Health Centres*। Government of West Bengal। ১৬ আগস্ট ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ অক্টোবর ২০২০।
**নোফেল স্পোর্টিং ক্লাব** বাংলাদেশের একটি **প্রফেশনাল** ফুটবল ক্লাব। ক্লাবটি ঢাকার বাইরের তিন জেলা নোয়াখালী, ফেনী, লক্ষীপুরকে কেন্দ্র করে গঠিত। নোয়াখালী, ফেনী এবং লক্ষ্মীপুর-নাম তিনটির সংমিশ্রণে নোফেল স্পোর্টিং ক্লাব নামকরণ করা হয়েছে। এটি প্রতিষ্ঠিত হয় ২০১৭ সালে। ক্লাবটি বাংলাদেশ চ্যাম্পিয়নশিপ লীগে রানার্সআপ হয়ে বাংলাদেশ প্রিমিয়ার লীগে প্রমোশন হয়। কিন্তু ২০১৮-১৯ প্রিমিয়ার লিগে ১৩ দলের মধ্যে ১২ তম হয়ে রেলেগেটেড হয় নোফেল স্পোর্টিং ক্লাবের। বর্তমানে আবারো বাংলাদেশ চ্যাম্পিয়নশিপ লিগ খেলে নোফেল।

ইতিহাস
======

ক্লাবটি ২০১৭ সালে গঠিত হয়।২০১৭ বাংলাদেশ চ্যাম্পিয়নশিপ লীগ থেকে বাংলাদেশ ফুটবল অঙ্গণে যাত্রা শুরু করে। ৬ আগস্ট ২০১৭ নিজেদের প্রথম ম্যাচ খেলে এবং সর্বপ্রথম জয় পায়।১৪ অক্টোবর ২০১৭ তারিখে **আরিফুল হক** ক্লাবটির সর্বপ্রথম হ্যাট্রিক করেন। ৫ নভেম্বর ২০১৭ তারিখে সেই আসরের রানার্স-আপ হিসেবে ক্লাবটি দেশের সর্বোচ্চ স্তরের বাংলাদেশ প্রিমিয়ার লীগে খেলার যোগ্যতা নিশ্চিত করে। ২০১৯ সালের ৪ মার্চ বাংলাদেশ প্রিমিয়ার ফুটবল লিগের খেলায় দলটি নিজেদের হোম ভেন্যুতে ঐতিহ্যবাহী ঢাকা মোহামেডানকে ১-০ ব্যবধানে পরাজিত করে।

অনূর্ধ্ব-১৮ ফুটবলে চ্যাম্পিয়ন নোফেল
====================================

##### সাইফ স্পোর্টিং ক্লাবকে হারিয়ে অনূর্ধ্ব-১৮ ফুটবল চ্যাম্পিয়নশিপে প্রথমবারের মতো সেরা হয়েছে নোফেল স্পোর্টিং ক্লাব।

কমলাপুরের বীরশ্রেষ্ঠ শহীদ মোস্তফা কামাল স্টেডিয়ামে বুধবার ফাইনালে ১-০ গোলে জিতেছে নোফেল।

বয়সভিত্তিক এই প্রতিযোগিতায় গতবারের চ্যাম্পিয়ন আবাহনী লিমিটেডকে সেমি-ফাইনালে হারানো সাইফ ম্যাচের ৮১তম মিনিটে গোল হজম করে। মোহাম্মদ পিয়াশের বাড়ানো বল ধরে গোলটি করেন আবির।

এ প্রতিযোগিতায় প্রথম দুটি আসরে শিরোপা জিতেছিল মোহামেডান স্পোর্টিং ক্লাব।

বসুন্ধরা কিংসকে সেমি-ফাইনালে টাইব্রেকারে হারিয়েছিল নোফেল।

কোচিং কর্মকর্তা
===============

### প্রধান কোচ

* মহিদুর রহমান (আগস্ট ২০১৭ - সেপ্টেম্বর ২০১৮)

### কোচের পরিসংখ্যান

| কোচ | শুরু | শেষ | খেলা | জয় | ড্র | হার | পক্ষে গোল | বিপক্ষে গোল | জয়ের হার |
| --- | --- | --- | --- | --- | --- | --- | --- | --- | --- |
| বাংলাদেশ মহিদুর রহমান | আগস্ট ২০১৭ | সেপ্টেম্বর ২০১৮ | ১৮ | ৮ | ৮ | ২ | ২৬ | ১২ | ০৪৪.৪৪ |

তথ্যসূত্র
=========

1. 1 2  "নোয়াখালী ফেনী লক্ষ্মীপুর স্পোর্টিং ক্লাব | খেলার খবর | The Daily Ittefaq"। *archive1.ittefaq.com.bd*। ২০১৮-১২-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৩।
2. ↑
3. ↑
4. ↑
5. ↑  "বসুন্ধরার সঙ্গে প্রিমিয়ার লীগে নোফেল স্পোর্টিং"। *samakal.com*। সংগ্রহের তারিখ ২০১৯-০৬-১৩।
6. ↑  "প্রিমিয়ার লীগে নোফেল স্পোর্টিং ক্লাব"। *মানবজমিন*। সংগ্রহের তারিখ ২০১৯-০৬-১৩।
7. ↑
8. ↑  প্রতিবেদক, ক্রীড়া; ডটকম, বিডিনিউজ টোয়েন্টিফোর। "অনূর্ধ্ব-১৮ ফুটবলে চ্যাম্পিয়ন নোফেল"। *bangla.bdnews24.com*। ২০১৯-১০-০৪ তারিখে মূল থেকে আর্কাইভ করা। সংগ্রহের তারিখ ২০১৯-১০-০৫।
**পাঁচশালা বন্দোবস্ত** হচ্ছে ভারতবর্ষে ইংরেজ শাসনকালে রাজস্ব সংগ্রহের কার্যক্রম । যা হেস্টিংসের ভূমিরাজস্ব ব্যবস্থা  নামে পরিচিত।

**হেস্টিংসের ভূমিরাজস্ব ব্যবস্থা** বা [Land-Revenue Reforms of Warren Hastings]

বন্দোবস্তের প্রভাব
------------------

১৭৬৫ সালে ইস্ট ইন্ডিয়া কোম্পানি মুঘল সম্রাট হতে দেওয়ানী লাভ করে বাংলায় রাজস্ব ক্ষমতা গ্রহণ করার সাথে শুরু হয়ে যায় বাঙালী তথা কৃষকদের উপর নির্যাতনের স্মরণাতীত কালের ভয়াবহতম অধ্যায়ের।শুরু হয় ইংরেজ দ্বারা বাঙ্গালীদের (কৃষকের) উৎপাদিত ফসল গুদামজাত করে কৃত্রিম পরিকল্পিত সংকটে ফেলে নিম্নবিত্ত বাঙালীদের ভিটেমাটি থেকেও তাড়ানাের প্রতিযােগিতা। ফলে দেখা দিল ইতিহাসের ভয়াভহ দুর্ভিক্ষ, যা ১১৭৬ বাংলায় (১৭৭০ খ্রিঃ সন) হয়েছিল বলে ইতিহাসে *ছিয়াত্তরের মন্বন্তর* নামে পরিচিত।
এ দুর্ভিক্ষ বাংলার মােট জনসাধারণের এক তৃতীয়াংশের মৃত্যু ঘটলেও পরিসংখ্যানে দেখা যায়, ইংরেজরা কৃষকদের নিকট থেকে জোর পূর্বক রাজস্ব আদায়ে পিছিয়ে ছিলনা।দুর্ভিক্ষের পূর্বে ১৭৬৮ খ্রিষ্টাব্দে বাংলাদেশএর রাজস্ব ছিলাে ১,৫২০৪৮৫৬ টাকা, কিন্তু দুর্ভিক্ষের পর ১৭৭১ খ্রিষ্টাব্দে প্রদেশের এক তৃতীয়াংশ মানুষ মৃত্যু মুখে পতিত হওয়ার পরও মােট রাজস্ব বৃদ্ধি পেয়ে দাঁড়ায় ১,৫৭২৬৫৭৬ টাকায়। William Wilson Hunterকৃত The Annals of Rural Bengal এবং সুপ্রকাশ রায় কৃত, ভারতের কৃষক বিদ্রোহ, প্রথম খণ্ড পৃঃ ১৫)

এরপরও সন্তুষ্ট নয় ইংরেজরা, তাই পাঁচশালা বন্দোবস্ত, একশালা বন্দোবস্ত, দশশালা বন্দোবস্ত এবং শেষ পর্যন্ত ১৭৯৩ খ্রিষ্টাব্দে গভর্নর জেনারেল লর্ড কর্নওয়ালিশ চার্লস কর্নওয়ালিস জমিদার কর্তৃক বাংলার নিম্নবিত্ত এবং কৃষকদের উপর শােষণ ও নির্যাতনের স্থায়ী ব্যবস্থা হিসেবে চিরস্থায়ী বন্দোবস্ত প্রতিষ্ঠা করা হয়।

এ বন্দোবস্ত অনুযায়ী জমিদাররা আদায়কৃত রাজস্বের নয়দশমাংশ কোম্পানীর কাছে প্রদানের ব্যবস্থা হয়। জমিদাররা শারীরিক মানসিক নির্যাতনের মাধ্যমে সর্বশক্তি নিয়ােগ করে রাজস্ব আদায় চালাতে লাগলাে।জমিদার, ইজারাদার, পত্তনিদার, প্রভৃতি রংবেরং এর মধ্যসত্বভােগী শােষকরা গরীব কৃষকদের ওপর নানা প্রকার নির্যাতন চালাতাে।

তথ্যসূত্র
---------

1. ↑  খান, এম এস আই। "বাংলায় দুর্ভিক্ষের দায় কার?"। *bdnews24*। ৩ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২২।
2. 1 2 3 4  "রাজনীতির আড়াইশ বছর - Apps on Google Play"। *play.google.com* (ইংরেজি ভাষায়)। [*স্থায়ীভাবে অকার্যকর সংযোগ*]
3. ↑  Hunter, William Wilson (১৮৬৮)। "The Annals of Rural Bengal" (ইংরেজি ভাষায়)। Smith, Elder।
4. ↑  Hunter, William Wilson (১৮৬৮)। "The annals of rural Bengal"। New York : Leypoldt and Holt।
5. ↑  "Annals of rural Bengal: Hunter William Wilson: 9785518450332: Amazon.com: Books"। *www.amazon.com*।
6. ↑  "ভারতের কৃষকের-বিদ্রোহ ও গণতান্ত্রিক সংগ্রাম - সুপ্রকাশ রায়"। *www.rokomari.com* (ইংরেজি ভাষায়)।
7. ↑  "ভারতের কৃষক-বিদ্রোহ ও গণতান্ত্রিক সংগ্রাম" (Bengali ভাষায়)। ডি এন বি এ ব্রাদার্স। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]
8. ↑  Hunter, William Wilson (১০ অক্টোবর ২০১৮)। "The Indian Musalmans" (ইংরেজি ভাষায়)। Creative Media Partners, LLC।
9. ↑  *বাঙালী বুদ্ধিজীবী ও বিচ্ছিন্নতাবাদ - অমলেন্দু দে | বইবাজার.কম*।
10. ↑  "বাঙালী বুদ্ধিজীবী ও বিচ্ছিন্নতাবাদ - অমলেন্দু দে | বইবাজার.কম"। *BoiBazar.com*।
**ডিজুস** (ডিজিটাল জুস এর সংক্ষিপ্ত) হচ্ছে টেলিনর কোম্পানির যুবভিত্তিক মোবাইল ফোন প্লান। এটি বাংলাদেশ, নরওয়ে, সুইডেন, ইউক্রেন, মালয়েশিয়া, নিউজিল্যান্ড, থাইল্যান্ড ও হাঙ্গেরিতে চালু ছিল। বর্তমানে পাকিস্তান ও মন্টিনিগ্রোতে এর পরিসেবা চালু আছে। এর ওয়েবসাইট তথ্য অনুযায়ী ১২ মিলিয়ন গ্রাহক নিয়ে ডিজুস বর্তমানে বিশ্বের ২য় যুবভিত্তিক মোবাইল অপারেটরের স্থান দখল করে আছে।

ইতিহাস
------

ডিজুস ২০০৩ সালে প্রথম নরওয়ে এবং হাঙ্গেরিতে চালু করা হয়। এরপর ২০০৪ সালে ইউক্রেনে, ২০০৫ সালে বাংলাদেশে, ২০০৬ সালে পাকিস্তানে এবং ২০০৮ সালে মন্টেনিগ্রোতে চালু হয়।

বাংলাদেশ
--------

২০০৫ সালের ১৪ এপ্রিল বাংলা নববর্ষের দিন গ্রামীণ ফোন বাংলাদেশের গ্রাহকদের জন্য ডিজুস প্যাকেজটি চালু করে।

২০০৭ সালের ১৪ এপ্রিল ডিজুস এর পুরাতন লোগো বাতিল করে এর আন্তর্জাতিক ব্রান্ড লোগো চালু করে। ডিজুস বাংলাদেশে রক ব্যান্ড অনুসন্ধানের জন্য ডিরকস্টার নামে একটি ট্যালেন্ট হান্ট শো চালূ করে। পাওয়ারসারজ চ্যাম্পিয়ন হয় ।

পাকিস্তান
---------

টেলিনর গ্রুপ অব পাকিস্তান কর্তৃক ২০০৬ সালের অক্টোবরে ডিজুস প্যাকেজটি চালু করা হয়। এটি বর্তমানে পাকিস্তানের চতুর্থ বৃহত্তম মোবাইল নেটওয়ার্ক।

তথ্যসূত্র
---------

1. ↑
2. ↑  ডিজুস  ওয়েব্যাক মেশিনে আর্কাইভকৃত ২৫ ফেব্রুয়ারি ২০১৫ তারিখে গ্রামীণ ফোন

বহিঃসংযোগ
---------

* ডিজুস গ্লোবাল ওয়েবসাইট
* ডিজুস বাংলাদেশ
* ডিজুস হাঙ্গেরি
* ডিজুস মন্টেনিগ্রো
* ডিজুস নরওয়ে
* ডিজুস পাকিস্তান
* ডিজুস সুইডেন[*স্থায়ীভাবে অকার্যকর সংযোগ*]
* ডিজুস ইউক্রেন  ওয়েব্যাক মেশিনে আর্কাইভকৃত ২১ আগস্ট ২০২০ তারিখে
অন্য ব্যবহারের জন্য বাংলাদেশ মেরিন একাডেমি (দ্ব্যর্থতা নিরসন) দেখুন।

বাংলাদেশ মেরিন একাডেমী, রংপুর বাংলাদেশের রংপুরে অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। রংপুরের পীরগঞ্জ উপজেলার ৮ নম্বর রায়পুর ইউনিয়নের ফলির বিল এলাকায় এই মেরিন একাডেমিটির অবস্থান।

বর্তমানে **বাংলাদেশ মেরিন একাডেমি, রংপুর** বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্বোধন করা হয়।

বিবরণ
-----

১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুরসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে।

শিক্ষা কার্যক্রম
----------------

২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন।

তথ্যসূত্র
---------

1. ↑  "রংপুর মেরিন একাডেমি উন্নয়নে নতুন মাত্রা"। *kholakagojbd.com*। ৬ মে ২০২১। সংগ্রহের তারিখ ৭ মে ২০২১।
2. 1 2 3  "বহুল প্রত্যাশিত রংপুর মেরিন একাডেমির উদ্বোধন"। *kholakagojbd.com*। ৬ মে ২০২১। সংগ্রহের তারিখ ৭ মে ২০২১।
3. ↑  "পীরগঞ্জে রংপুর মেরিন একাডেমির যাত্রা শুরু"। *dailynayadiganta.com*। ৬ মে ২০২১। সংগ্রহের তারিখ ৭ মে ২০২১।
4. ↑  "নতুন চার মেরিন একাডেমির উদ্বোধন করলেন প্রধানমন্ত্রী"। *bdnews24.com*। ৬ মে ২০২১। ৭ মে ২০২১ তারিখে মূল থেকে আর্কাইভ করা। সংগ্রহের তারিখ ৭ মে ২০২১।

| * দে
* স
 বাংলাদেশের মেরিন একাডেমি |
| --- |
| 
* বাংলাদেশ মেরিন একাডেমী, চট্টগ্রাম
* বাংলাদেশ মেরিন একাডেমি, পাবনা
* বাংলাদেশ মেরিন একাডেমি, বরিশাল
* বাংলাদেশ মেরিন একাডেমি, রংপুর
* বাংলাদেশ মেরিন একাডেমি, সিলেট

 |
***মা ও ছেলে*** কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।

এই চলচ্চিত্রে অভিষেক হয় রেহানা জলির এবং তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ অভিনেতা বিভাগে আলমগীর এবং শ্রেষ্ঠ চিত্রনাট্যকার বিভাগে ইসমাইল মোহাম্মদ জাতীয় চলচ্চিত্র পুরস্কার লাভ করেন।

কাহিনী সংক্ষেপ
--------------

রাজিব চৌধুরী মমতাকে বিয়ে করে ঘরে আনার রাতে অসুস্থ হয়ে পড়ে। রাজিবের বন্ধু ডঃ আরিফ রাজিবের বাবা রফিক চৌধুরীকে জানায় রাজিবের ব্লাড ক্যান্সার হয়েছে। আরিফ রাজিবের স্ত্রী মমতাকে তার সাথে মিলনে রত না হওয়ার পরামর্শ দেয়। কিছু দিনের মধ্যে রাজিব মারা যায় এবং মমতা অন্তস্বত্তা হয়ে পড়ে। রাজিবের মা এবং ভাই রাকিব চৌধুরী তাকে ব্যভিচারের কলঙ্ক দিয়ে বাড়ি থেকে বের করে দেয়।
মমতা তার সন্তান নিয়ে এক ছন্নছাড়া লোকের বাড়িতে আশ্রয় নেয়। তার বাড়িতে মমতার ছেলে দীপক বড় হয়।

দীপক ইঞ্জিনিয়ারিং পাস করে। ইঞ্জিনিয়ারিং পড়াকালীন তার কিরণের সাথে প্রেমের সম্পর্ক গড়ে উঠে। যে কিরণ আসলে তার চাচা রাকিব চৌধুরীর মেয়ে। সে পাস করে তার বন্ধুর ফার্মে যোগ দেয়। তার প্রভুত উন্নতি দেখে রাকিব চৌধুরী তাকে তার অফিসে যোগ দেওয়ার প্রস্তাব দেয়। দীপক এই সুযোগে তার চাচা রাকিব চৌধুরীকে শিক্ষা দেওয়ার জন্য তার অফিসে যোগ দেয় এবং তার মায়ের অপমানের পরিশোধ নিতে তাকে রাকিবকে সর্বস্বান্ত করার সিদ্ধান্ত নেয়।

কুশীলব
------

* আলমগীর - দীপক চৌধুরী
* শাবানা - কিরণ
* রেহানা জলি - মমতা
* বুলবুল আহমেদ - রাজিব চৌধুরী
* প্রবীর মিত্র - ডঃ আরিফ
* খলিল উল্লাহ খান - রাকিব চৌধুরী
* গোলাম মুস্তাফা - দীপকের মামা
* আনোয়ার হোসেন - রফিক চৌধুরী
* নারায়ণ চক্রবর্তী - আসাদ খান
* আশীষ কুমার লোহ - ফকির জালাল উদ্দীন
* মায়া হাজারিকা - সালেহা চৌধুরী
* জাহানারা ভূঁইয়া - নাজমা চৌধুরী

সঙ্গীত
------

*মা ও ছেলে* চলচ্চিত্রের গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খুরশিদ আলম, সৈয়দ আব্দুল হাদী, এন্ড্রু কিশোর ও রুনা লায়লা।

পুরস্কার
--------

**জাতীয় চলচ্চিত্র পুরস্কার**

মূল নিবন্ধ: ১০ম জাতীয় চলচ্চিত্র পুরস্কার (বাংলাদেশ)
* **বিজয়ী:** শ্রেষ্ঠ অভিনেতা - আলমগীর
* **বিজয়ী:** শ্রেষ্ঠ পার্শ্বচরিত্রে অভিনেত্রী - রেহানা জলি
* **বিজয়ী:** শ্রেষ্ঠ চিত্রনাট্যকার - ইসমাইল মোহাম্মদ

তথ্যসূত্র
---------

1. ↑  এলাহি, ফজলে (২৪ জুন ২০১৬)। "আলমগীর: বাংলা চলচ্চিত্রের অসাধারন অভিনেতা"। *ফিল্মিমাইক*। ১৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৭।
2. ↑  ফারুকী, ইসহাক (ফেব্রুয়ারি ২২, ২০১৪)। "দেখতে দেখতে ২৫ বছর কেটে গেল!"। *দ্য রিপোর্ট*। সংগ্রহের তারিখ ২৬ জানুয়ারি ২০১৭। [*স্থায়ীভাবে অকার্যকর সংযোগ*]
3. ↑  মারিয়া, শান্তা (৩ এপ্রিল ২০১৬)। "চিরসবুজ আলমগীর"। *বিডিনিউজ টোয়েন্টিফোর ডটকম*। ২৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৭।

বহিঃসংযোগ
---------

* ইন্টারনেট মুভি ডেটাবেজে *মা ও ছেলে*  (ইংরেজি)

টেমপ্লেট:কামাল আহমেদ
**বিচারপতি মাহমুদুল আমিন চৌধুরী** (১৮ জুন ১৯৩৭ – ২২ ডিসেম্বর ২০১৯) বাংলাদেশের একাদশ প্রধান বিচারপতি ছিলেন। ১৯৮৭ থেকে ২০০২ পর্যন্ত দীর্ঘ কাল তিনি বাংলাদেশের উচ্চ আদলতে বিচারকের দায়িত্ব পালন করেছেন। তৎপূর্বে তিনি ১৯৬৩ থেকে ১৯৮৭ পর্যন্ত তিনি আইনপেশায় নিযুক্ত ছিলেন।

জন্ম ও পারিবারিক পরিচিতি
------------------------

মাহমুদুল আমিন চৌধুরীর জন্ম ১৮ জুন ১৯৩৭ সালে সিলেটের গোলাপগঞ্জ উপজেলার রনকেলী গ্রামে। তার পিতা আব্দুল গফুর চৌধুরী ছিলেন সিলেট সরকারি পাইলট উচ্চ বিদ্যালয়ের প্রধান শিক্ষক।

শিক্ষাজীবন
----------

বিচারপতি মাহমুদুল সিলেট সরকারি পাইলট উচ্চ বিদ্যালয় হতে মেট্রিকুলেশন এবং এমসি কলেজ থেকে স্নাতক ডিগ্রী লাভের পর ঢাকা সিটি ল’কলেজ হতে এলএলবি ডিগ্রি অর্জন করেন।

কর্মজীবন
--------

মাহমুদুল আমিন চৌধুরী ১৯৬৩ সালে আইনজীবী হিসেবে সিলেট জেলা বারে যোগ দেন। জানুযারী ১৯৭৫ সালে তিনি অতিরিক্ত জেলা ও দায়রা জজ হিসেবে সরাসির নিয়োগ লাভ করেন। খুলনায় অতিরিক্ত জেলা ও দায়রা জজ হিসেবে দায়িত্ব পালনকালে ১৯৭৯ সালে জেলা জজ পদমর্যাদায় পদোন্নতি লাভ করেন। জামালপুর জেলার প্রথম জেলা ও দায়রা জজ হিসেবে তিনি দায়িত্ব পালন করেন। চাকরি জীবনে তিনি ঢাকা, জামালপুর,ফরিদপুর ও চট্টগ্রামের জেলা ও দায়রা জজ হিসেবে দদায়িত্ব পালন করেছিলেন। চট্টগ্রামে কর্মরত থাকা অবস্থায় ২৭ জানুয়ারি ১৯৮৭ সালে তিনি হাইকোর্টের বিচারপতি হিসেবে নিয়োগ লাভ করেন এবং জুন ১৯৯৯ সালে আপীল বিভাগের বিচারপতি নিযুক্ত হন।

২০০১ সালের ২৮ ফেব্রুয়ারি তারিখে বিচারপতি লতিফুর রহমানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১১-তম প্রধান বিচারপতি হিসাবে মাহমুদুল আমিন চৌধুরীকে নিয়োগ প্রদান করেন এবং তিনি ২০০১ সালের ১ মার্চ তারিখে প্রধান বিচারপতি হিসাবে শপথ গ্রহণ করেন ও ২০০২ সালের ১৭ জুন তারিখে ৬৫ বছর পূর্ণ হওয়ায় অবসর গ্রহণ করেন।

বাংলাদেশ ক্রিকেট বোর্ড (বিসিবি) বাংলাদেশ প্রিমিয়ার লিগ (বিপিএল)-এ ম্যাচ পাতানো ও স্পট ফিক্সিংয়ের অভিযোগ শুনানির জন্য যে ডিসিপ্লিনারি প্যানেল গঠন করে তার সভাপতি হিসাবে নিয়োগ প্রদান করা হয় সাবেক বিচারপতি মাহমুদুল আমিন চৌধুরীকে।

মৃত্যু
------

মাহমুদুল আমিন চৌধুরী ২০১৯ সালের ২২ ডিসেম্বর ৮২ বছর বয়সে মৃত্যুবরণ করেন।

আরো দেখুন
---------

* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

তথ্যসূত্র
---------

1. 1 2 3 4 5 6  সিলেটের প্রখ্যাত ব্যক্তিত্ব বিচারপতি মাহমুদুল আমীন চৌধুরী।[*স্থায়ীভাবে অকার্যকর সংযোগ*]
2. ↑  "সাবেক প্রধান বিচারপতি মাহমুদুল আমীন চৌধুরীর ইন্তেকাল | শেষ পাতা"। *ittefaq*। ২০১৯-১২-২৩ তারিখে মূল থেকে আর্কাইভ করা। সংগ্রহের তারিখ ২০১৯-১২-২৩।
3. ↑  "সাবেক প্রধান বিচারপতি মাহমুদুল আমীন চৌধুরী আর নেই"। *বিডিনিউজ টোয়েন্টিফোর*। ২০১৯-১২-২৩ তারিখে মূল থেকে আর্কাইভ করা। সংগ্রহের তারিখ ২০১৯-১২-২৩।
4. ↑  বিচারপতি মাহমুদুল আমীন চৌধুরীর জীবনী।
5. ↑  প্যানেল প্রধান সাবেক বিচারপতি মাহমুদুল আমিন চৌধুরী।
6. ↑  "বিপিএলে স্পট ফিক্সিং: শুনানিতে প্রধান মাহমুদুল আমিন চৌধুরী"। ২০১৩-০৮-১৬ তারিখে মূল থেকে আর্কাইভ করা। সংগ্রহের তারিখ ২০১৫-০৭-০৯।
7. ↑  ম্যাচ ফিক্সিং শুনানিতে প্যানেল প্রধান হচ্ছেন মাহমুদুল আমিন চৌধুরী।
8. ↑  "সাবেক প্রধান বিচারপতি মাহমুদুল আমিন চৌধুরী আর নেই"। *কালের কণ্ঠ*। ২২ ডিসেম্বর ২০১৯। সংগ্রহের তারিখ ২২ ডিসেম্বর ২০১৯।
9. ↑  "সাবেক প্রধান বিচারপতি মাহমুদুল আমিন চৌধুরী মারা গেছেন"। *চ্যানেল ২৪*। ২২ ডিসেম্বর ২০১৯। সংগ্রহের তারিখ ২২ ডিসেম্বর ২০১৯।

বহি:সংযোগ
---------

* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।
**আবদুর রশীদ বিশ্বাস** (মৃত্যু: ১১ ডিসেম্বর ১৯৯১) বাংলাদেশের মাগুরা জেলার রাজনীতিবিদ ও মুক্তিযুদ্ধের সংগঠক যিনি তৎকালীন যশোর-১০ আসনের সংসদ সদস্য ছিলেন।

প্রাথমিক জীবন
-------------

আব্দুর রশীদ বিশ্বাস মাগুরা জেলার মহম্মদপুর উপজেলার বিনোদপুর ইউনিয়নের খালিয়া গ্রামে জন্মগ্রহণ করেন।

রাজনৈতিক জীবন
-------------

আব্দুর রশীদ বিশ্বাস শিক্ষক ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন যশোর-১০ আসন থেকে সংসদ সদস্য নির্বাচিত হন।

মৃত্যু
------

আব্দুর রশীদ বিশ্বাস ১১ ডিসেম্বর ১৯৯১ সালে মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
2. ↑  "সাবেক এমপি আব্দুর রশীদ বিশ্বাস সাহেবের ২৭ তম মৃত্যুবার্ষিকী পালিত"। *মাগুরানিউজ.কম*। ১২ ডিসেম্বর ২০১৮। ৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২০।
**হুমায়ুন খালিদ** করটিয়া সা’দত কলেজ ছাত্র সংসদের সহ-সভাপতি (১৯৫৩-১৯৫৪) এবং তৎকালীন নূরুল আমিন সরকারের বিরুদ্ধে সংগ্রামী ভূমিকা পালন করেন। আওয়ামী লীগের মনোনয়নে তৎকালীন জাতীয় পরিষদ সদস্য নির্বাচিত হন (১৯৭০)। জাতীয় মুক্তি সংগ্রামে তার অংশগ্রহণ স্বর্ণাক্ষরে লেখা থাকবে (২৫ মার্চ ১৯৭১)। ৮ মাস এফজে সেক্টর (ভারত) মুক্তিবাহিনীর ম্যোটিভেশনের দায়িত্ব পালন করেন সেই সাথে তিনি ৪ মাস গেরিলা ট্রেনিং নেন এবং ১৬ হাজার মুক্তিবাহিনীর সদস্য শপথ নিয়ে মুক্তিসংগ্রামে আত্মনিয়োগ করতে দেশের অভ্যন্তরে প্রবেশ করে। প্রখ্যাত মুক্তিযোদ্ধা বঙ্গবীর আব্দুল কাদের সিদ্দিকী বীরোত্তমকে তিনি উন্নতমানের অস্ত্র যোগানের ক্ষেত্রে প্রত্যক্ষ সহায়তা করেন এবং টাঙ্গাইল, ময়মনসিংহ'র ভালো ভালো মিলিটান্ট ছেলেদেরকে বঙ্গবীর আব্দুল কাদের সিদ্দিকী বিরোত্তমের কাছে সরাসরি পাঠিয়ে দিতেন। স্বাধীনতার পর তিনি দেশ গড়ার কাজে ঝাঁপিয়ে পড়েন। বাংলাদেশের শাসনতন্ত্র কমিটির অন্যতম সদস্য হিসেবে গুরুত্বপূর্ণ ভূমিকা রাখেন(১৯৭২) এবং বাংলাদেশ জাতীয় সংসদ সদস্য নির্বাচিত হন (১৯৭৩)। সামরিক অভ্যুত্থানের পর রাজনীতি থেকে অবসর গ্রহণ করেন (১৯৭৫)। ২৯ ডিসেম্বর ২০০২ সালে হুমায়ুন খালিদ মৃত্যুবরণ করেন।

জন্ম
----

টাঙ্গাইল জেলার দেলদুয়ার উপজেলার সুবর্ণতলীতে তিনি জন্মগ্রহণ করেন (১ আগস্ট ১৯৩৫)।

শিক্ষাজীবন
----------

ঢাকা বিশ্ববিদ্যালয় থেকে এমএ (১৯৫৯) এবং এলএলবি (১৯৬৭) ডিগ্রি লাভ করেন।

কর্মজীবন
--------

নাগরপুর কলেজ থেকে অধ্যাপনার পর শরীয়তপুর হাজী শরীয়তুল্লাহ কলেজর প্রতিষ্ঠাতা প্রিন্সিপাল হিসেবে দায়িত্ব পালন করেন (১৯৯২)। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন টাংগাইল-৯ আসন থেকে সংসদ সদস্য নির্বাচিত হন।

সফলতা
-----

তিনি টাঙ্গাইল জেলার শ্রেষ্ঠ কলেজ শিক্ষক হিসেবে প্রেসিডেন্ট পুরস্কার প্রাপ্ত হন।

উল্লেখযোগ্য গ্রন্থ
------------------

* চরমোনাই পীর সাহেব কেবলা,
* ভারতে কয়েকদিন,
* মওয়াজে কারিনয়া (চার খন্ড),
* আদর্শ শিক্ষক ও শিক্ষা।

তথ্যসূত্র
---------

1. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ সেপ্টেম্বর ২০২০।
**শাহজাদা আবদুল মালেক খান** (১৯২৫ - ১ এপ্রিল ২০০৭) একজন বাংলাদেশী রাজনীতিবিদ ছিলেন। ১৯৭০ সালের নির্বাচনে তিনি এমএলএ নির্বাচিত হন। ১৯৭৩ সালের বাংলাদেশ সরকারের মন্ত্রীপরিষদে শিল্প প্রতিমন্ত্রী হিসেবে দায়ীত্ব পালন করেন।

প্রাথমিক জীবন
-------------

বরগুনা জেলার বেতাগী থানার কাউনিয়া গ্রামে জন্মগ্রহণ করেন। তার পিতা মরহুম আবি আবদুলাহ খান অবিভক্ত বাংলার পটুয়াখালী মহকুমা থেকে এম. এল. এ নির্বাচিত হন।

কর্মজীবন
--------

১৯৫৪ সনে বরিশাল বি. এম কলেজে অধ্যাপনার মাধ্যমে তার কর্মময় জীবন শুরু হয়। ১৯৬১ সালে বরিশালে আইন ব্যবসা শুরু করেন।

রাজনৈতিক জীবন
-------------

১৯৭০ সালের নির্বাচনে আওয়ামীলীগের প্রার্থী হিসেবে পাথরঘাটা–বরগুনা আসনে সংসদ সদস্য নির্বাচিত হন। বাংলাদেশের স্বাধীনতা যুদ্ধের আগে অসহযোগ আন্দোলনে বিভিন্ন স্থানে বিশেষ করে বেতাগী, বামনা, পাথরঘাটা ও কাঠালিয়া থানার নেতৃত্ব দেন। ১৯৭১ সালের ২৫ মার্চ বঙ্গবন্ধুর স্বাধীনতা ঘোষণার পর মুজিব নগরের অস্থায়ী সরকারের অধীনে স্বাধীনতা যুদ্ধে সক্রিয় ভূমিকা পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-২ আসন থেকে সংসদ সদস্য নির্বাচিত হন। ১৯৭৩ সালে গণপ্রজাতন্ত্রী বাংলাদেশ সরকারের বঙ্গবন্ধু শেখ মুজবুর রহমানের মন্ত্রীপরিষদের শিল্প প্রতিমন্ত্রী হিসেবে যোগ দেন তিনি।

শিক্ষা জীবন
-----------

তিনি ঢাকা বিশ্ববিদ্যালয় থেকে এম. এ ডিগ্রি অর্জন করেন।

মৃত্যু
------

১ এপ্রিল ২০০৭ তিনি পরলোক গমন করেন।

মিরপুরের শহীদ বুদ্ধিজীবী কবরস্থানে তার কবর।

তথ্যসূত্র
---------

1. ↑  "বিখ্যাত ব্যক্তিত্ব"। *বরগুনা জেলা - বাংলাদেশ জাতীয় তথ্য বাতায়ন*। মন্ত্রিপরিষদ বিভাগ, এটুআই, বিসিসি, ডিওআইসিটি ও বেসিস। ৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৮।
অন্য ব্যবহারের জন্য মোজাম্মেল হক (দ্ব্যর্থতা নিরসন) দেখুন।

**মোজাম্মেল হক** (১৯৫৩-১২ জানুয়ারি ২০২৩) ছিলেন বাংলাদেশি রাজনীতিবিদ। তিনি নাটোর-৪ আসনের সাবেক সংসদ সদস্য।

জন্ম ও প্রাথমিক জীবন
--------------------

মোজাম্মেল হক ১৯৫৩ নাটোর জেলায় জন্মগ্রহণ করেন। তিনি ১৯৭০ সালে গুরুদাসপুর পাইলট মাধ্যমিক ও উচ্চ-মাধ্যমিক বিদ্যালয় এসএসসি পাশ করেন। মস্কোর প্যাট্রিস লুমুম্বা বিশ্ববিদ্যালয় থেকে তিনি এলএলবি ও এলএলএম ডিগ্রি সম্পর্ণ করেন। 

বিবাহিত জীবনে তার ৩ ছেলে।

কর্মজীবন
--------

মোজাম্মেল হক ১৯৮০ থেকে ১৯৮১ সাল পর্যন্ত বাংলাদেশ ডেভেলপমেন্ট সার্ভিস সেন্টারের সমন্বয়কারী হিসেবে দায়িত্ব পালন করেন। ১৯৮১ তেকে ১৯৮২ সাল পর্যন্ত তিনি দাতা সঙ্গস্থা সাউথ এশিয়া পার্টনারশীপ কানাডার কাট্রি (ফিল্ড) ডিরেক্টর ও ১৯৮২ থেকে ১৯৮৭ সাল পর্যন্ত নির্বাহী পরিচালক ও ১৯৮৭ থেকে ১৯৮৮ পর্যন্ত কোষাধ্যক্ষ হিসেবে কর্মরত ছিলেন। 

১৯৮৬ থেকে ১৯৮৭ পর্যন্ত এবং ১৯৮৮ থেকে ১৯৮৯ পর্যন্ত তিনি এডাবের (এসোসিয়েশন অব ডেভেলপমেন্ট এজেন্সিজ ইন বাংলাদেশ) চেয়ারম্যান ছিলেন। 

১৯৮৭ সাল থেকে ১৯৯০ সাল পর্যন্ত তিনি ন্যাশনাল ডেভেলপমেন্ট ফাউন্ডেশনে নির্বাহী পরিচালক ছিলেন। 

২০০৭ থেকে ২০০৯ সাল পর্যন্ত তিনি গণ বিশ্ববিদ্যালয়ের আইন বিভাগের চেয়ারম্যান হিসাবে দায়িত্ব পালন করেন।

### রাজনৈতিক জীবন

মোজাম্মেল হক ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নাটোর-৪ আসন থেকে সংসদ সদস্য নির্বাচিত হয়েছিলেন।

তিনি বাংলাদেশ জাতীয়তাবাদী দলের গুরুদাসপুর উপজেলা শাখার সভাপতি ছিলেন।

১৯৯১ সালের পঞ্চম, ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নাটোর-৪ আসন থেকে সাংসদ নির্বাচনে অংশ নিয়ে পরাজিত হন।

মৃত্যু
------

মোজাম্মেল হক ১২ জানুয়ারি ২০২৩ সালে রাত ১০টায় গুরুদাসপুরের নিজ বাসভবনে মৃত্যুবরণ করেন।

তথ্যসূত্র
---------

1. 1 2  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "মোজাম্মেল হক"। *প্রথম আলো*। সংগ্রহের তারিখ ২০১৯-১১-২৬।
3. ↑  "Parliament Election Result of 1991,1996,2001Bangladesh Election Information and Statistics"। *web.archive.org*। ২০০৮-১২-২৯। ২০০৮-১২-২৯ তারিখে মূল থেকে আর্কাইভ করা। সংগ্রহের তারিখ ২০১৯-১১-২৬।
4. ↑  প্রতিনিধি, নাটোর। "নাটোরে সাবেক এমপি মোজাম্মেল হকের মৃত্যু"। *bdnews24*। ১৫ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২৩।
মঈন উদ্দিন আহমেদ নিবন্ধের সাথে বিভ্রান্ত হবেন না।**ডাঃ মইন উদ্দীন আহমদ** (১ নভেম্বর ১৯৩৬-২ সেপ্টেম্বর ২০১১) যিনি **মন্টু ডাক্তার** নামে সর্বাধিক পরিচিত। বাংলাদেশের চাঁপাইনবাবগঞ্জ জেলার রাজনীতিবিদ, মুক্তিযোদ্ধা ও চিকিৎসক ছিলেন। তিনি রাজশাহী-১ ও চাঁপাইনবাবগঞ্জ-১ (শিবগঞ্জ উপজেলা) আসনের সাবেক সংসদ সদস্য।

জন্ম ও প্রাথমিক জীবন
--------------------

মইন উদ্দীন আহমদ ১ নভেম্বর ১৯৩৬ সালে চাঁপাইনবাবগঞ্জ জেলার শিবগঞ্জ উপজেলার মনাকষা গ্রামে জন্মগ্রহণ করেন। তার পিতা মৃত কালিম উদ্দীন আহমেদ চিকিৎসক ছিলেন ও মাতা মৃত বেগম দেল আফরোজ। তিনি রোকেয়া আহমেদকে বিয়ে করেন। তার ছেলে চাঁপাইনবাবগঞ্জ-১ (শিবগঞ্জ উপজেলা) আসনের সাংসদ সামিল উদ্দিন আহমেদ শিমুল। তিনি স্যার সলিমুল্লাহ মেডিক্যাল কলেজ থেকে এমবিবিএস অর্জন করে চিকিৎসা পেশায় নিয়োজিত হন।

রাজনৈতিক ও কর্মজীবন
-------------------

মইন উদ্দীন আহমদ চিকিৎসক ছিলেন। তিনি ছিলেন ১৯৭৩-১৯৭৭ সাল পর্যন্ত চাঁপাইনবাবগঞ্জ জেলা আওয়ামীলীগের সভাপতি। তিনি ১৯৬৫-১৯৭০ সালে মনাকষা ইউনিয়নের পরিষদের চেয়ারম্যানের দায়িত্ব পালন করেন। ১৯৬৬ সালের ছয়দফা, ১৯৬৯ সালের অসহোযোগ আন্দোলন, গণঅভ্যুত্থান, একাত্তরের মুক্তিযুদ্ধসহ সকল গণতান্ত্রিক আন্দোলনে তিনি সক্রিয় অংশগ্রহণ করেন। তিনি ২২ নভেম্বর ১৯৭১ সাল পর্যন্ত মুক্তিযুদ্ধের ৭নং সেক্টরের মোহদীপুর সাব-সেক্টরের ভারপ্রাপ্ত কমান্ডার হিসেবে দায়িত্ব পালন করেন। তিনি ছিলেন শিবগঞ্জ উপজেলা পরিষদের প্রতিষ্ঠাতা চেয়ারম্যান।

তিনি ১৯৭০ সালে প্রাদেশিক পরিষদের সদস্য ও ১৯৭১-১৯৭২ সালে গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হয়ে তিনি তৎকালীন রাজশাহী-১ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগ মনোনিত প্রার্থী হয়ে অংশগ্রহণ করে পরাজিত হন। ১৯৮৫ সালে শিবগঞ্জ উপজেলা নির্বাচনে তিনি চেয়ারম্যান নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি স্বতন্ত্র প্রার্থী হিসাবে চাঁপাইনবাবগঞ্জ-১ (শিবগঞ্জ উপজেলা) আসন থেকে সংসদ সদস্য নির্বাচিত হন।

মৃত্যু
------

মইন উদ্দীন আহমদ ২ সেপ্টেম্বর ২০১১ সালে মৃত্যুবরণ করেন।

তথ্যসূত্র
---------

1. 1 2 3 4  "চাঁপাইনবাবগঞ্জ জেলার শিবগঞ্জ উপজেলার প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ১৬ এপ্রিল ২০২০ তারিখে মূল থেকে আর্কাইভ করা।
2. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "মইনুদ্দীন আহম্মেদ মন্টু ডাক্তার, চাঁপাইনবাবগঞ্জের ইতিহাসে একটি ঐতিহাসিক একটি নাম"। *ajkerbangladeshnews24.com*। ৮ ফেব্রুয়ারি ২০১৯। ১৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২০।